La Universitat de València organitza una conferència sobre com tractar “el conflicte” a les aules del País Basc mitjançant les víctimes educadores

## La Universitat de València organitza una conferència sobre com tractar “el conflicte” a les aules del País Basc mitjançant les víctimes educadores

Naiara Vicent.

L’Aula d’Història i Memòria Democràtica de la UV ha organitzat per a dimarts 25 de març, la conferència ‘Tractar el conflicte en les aules del País Basc a través de les víctimes educadores’. La xarrada, que tindrà lloc a la Capella de la Sapiència del Centre Cultural La Nau, a les 18.30 hores, serà a càrrec de Naiara Vicent, professora de la Universitat del País Basc-Euskal Herriko Unibvertsitatea-Universitat del País Basc (UPV/EHU) i estarà presentada per Juan Carlos Colomer, professor de la Universitat de València. L’entrada és lliure fins exhaurir l’aforament.

La societat basca ha viscut durant molt de temps una situació anòmala marcada pel sofriment, la por i les fortes tensions. Després de la treva i posterior cessament de l’activitat armada d’ETA, el País Basc es va veure immers en una nova etapa de la seua història en la qual fer front a la recuperació de la convivència. Amb aquest objectiu, a través dels plans de pau, convivència i drets humans desenvolupats des de les institucions públiques s’han dut a terme diverses iniciatives, entre les quals destaca el Módulo Educativo Adi-adian que acosta el testimoniatge de víctimes educadores del conflicte a l’aula. Tenint en compte que la joventut se sent llunyana a aquest problema i assumint la transcendència d’aquest, fa uns anys es va decidir integrar el Módulo Adi-adian en la formació del professorat des de l’àrea de Didàctica de les Ciències Socials de la Universitat del País Basc (UPV/EHU). Per a això, en la Facultat d’Educació, Filosofia i Antropologia s’ha dissenyat el projecte ‘Memoria i Convivencia’, que incorpora una sèrie de tasques complementàries a l’escolta del testimoniatge de les víctimes educadores amb la finalitat de treballar una sèrie de competències professionals vinculades a l’ensenyament de les ciències socials.

Paral·lelament, s’ha desenvolupat un projecte d’investigació per a conéixer què sap i pensa el futur professorat sobre el tema, així com la incidència que la iniciativa ha exercit sobre aquest.

**Naiara Vicent**és professora de l’àrea de Didàctica de les Ciències Socials de la Universitat del País Basc (UPV/EHU), és llicenciada en Història (UPV/EHU), ha realitzat els postgraus Museus i Educació i Arqueologia en la Universitat de Barcelona (UB), i és doctora en Desenvolupament Psicològic, Aprenentatge i Educació (UAM).

Abans d’entrar en la universitat, la seua experiència laboral va estar relacionada amb l’arqueologia, el patrimoni i l’educació. Actualment, és membre del Grup d’Investigació en Patrimoni i Paisatges Culturals (GIPyPAC), a través del qual ha participat en el Observatorio de Educación Patrimonial en España (OEPE), forma part de Red 14: Red de investigación en enseñanza de las ciencias sociales i OndarHez: Asociación de Educadores del Patrimonio Vasco.

Les seues línies d’investigació estan basades en l’Educació Patrimonial i en la Didàctica de les Ciències Socials. En els últims anys està investigant entorn de l’ensenyament de la història a través de temes controvertits de caràcter violent. En aquesta línia ha codirigit una tesi sobre aquest tema i coordinat un Projecte d’Innovació Educativa. Actualment és una de les investigadores principals d’un projecte d’investigació vinculat a aquestes qüestions i participa en el Projecte d’Innovació Educativa GATAI per a la inclusió a les aules de temes conflictius a través d’àlbums il·lustrats.

En la seua producció científica destaca la seua participació en diversos congressos internacionals, així com la publicació d’articles en revistes d’alt impacte.

Més informació:

Arxivat en:

, Conferències i debats

## Altres Notícies

Col·loqui a La Nau amb motiu dels 100 anys d’Arqueologia a la Universitat de València

Col·loqui amb Isabel Morant a La Nau sobre la intel·lectual i matemàtica francesa Mme du Châtelet

L’Escola Europea Lluís Vives de la UV analitza les profundes transformacions econòmiques i geopolítiques en dos col·loquis a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar